google/wiki40b huggingface dataset:
Bayer (selskap)

Historie

Selskapet ble grunnlagt av Friedrich Bayer og Johann Friedrich Weskott i 1863. Bayer har gjennom sin historie tidvis vært verdens største farmasøytiske selskap, og er i dag et av de største. Selskapet er navngitt etter grunnleggeren Friedrich Bayer; hans familienavn Bayer kommer fra et ord som omtrent betyr «historieforteller» og har ingenting med landet Bayern å gjøre.
Bayer er mest kjent for sitt første produkt aspirin, og utviklet også verdens første utbredte antibiotikum, prontosil. Bayer står også bak utviklingen av metadon, nervegassen tabun, antibiotikumet ciprofloxacin som brukes mot anthrax, polykarbonat som er det materialet CD-er er laget av, kunststoffet polyurethan og mange andre produkter. I 1898 introduserte de heroin på det amerikanske markedet som hostestillende medisin. Under første verdenskrig produserte selskapet klorgass og sennepsgass til skyttergravskrigen.
Bayer har fusjonert med en rekke andre selskaper gjennom sin historie. I 1925 fusjonerte Bayer med en rekke andre kjemiske og farmasøytiske selskaper og dannet IG Farben, verdens største kjemiske konsern. I 1952 ble Bayer gjenopprettet som eget selskap; de andre selskapene som ble skilt ut fra det tidligere IG Farben ble til dagens Sanofi, BASF og Agfa-Gevaert. Etter 1952 har Bayer kjøpt opp flere selskaper; Bayer fusjonerte med Schering i 2006 og annonserte i 2016 at det vil fusjoneres med Monsanto. Bayer har tidligere også kjøpt opp de amerikanske selskapene Miles Laboratories og Cutter Laboratories, divisjonene for reseptfrie legemidler i det sveitsiske selskapet La Roche og det amerikanske selskapet MSD, og den kjemiske og bioteknologiske landbruksvirksomheten i Aventis, blant mange andre.
Bayer AS, det norske datterselskapet, har kontorer på Ullern i Oslo.
Selskapets datterselskap H. C. Starck har blitt beskyldt for å ha finansiert borgerkrigen i Den demokratiske republikken Kongo, men disse påstandene er ikke bevist.

Neonicotinoid plantevernmiddel

I desember 2010, ble det i et lekket notat fra EPA (det føderale miljøvernbyrået i USA) uttrykt alvorlig bekymring for at sprøytemiddelet clothianidin (Bayers neonicotinoid plantevernmiddel) bidrar til den mytiske massedøden av honningbier som er en alvorlig trussel mot landbruket i store deler av verden. I januar 2011 organiserte Avaaz.org en underskriftskampanje for å forby neonicotinoid [29]. I april 2012 fulgte Avaaz opp dette med en ny kampanje rettet direkte mot Bayer.
Harvey Dixon

Idrettskarrière

Dixon deltok i Samveldelekene 2014, der han satte nasjonal rekord på 1500 meter i forsøksheatet, med 3:44,67, men gikk ikke videre til finalen. 
Han fikk 35. beste tid på 1500 meter i EM i friidrett 2016, og gikk ikke videre til finalen. I Det europeiske småstatsmesterskapet i friidrett 2016 kom han på femteplass på 1500 meter, og Gibraltar kom på niendeplass på 1000 meter stafett. 
I juni 2017 deltok han i friidrett under de internasjonale øylekene 2017. Der vant han 1500 og 5000 meter, og deltok også på Gibraltars stafettlag som fikk sølv på 4 x 400 meter stafett. Han representerte Gibraltar under VM i friidrett 2017, men ble slått ut i forsøksheatet der han løp på 3:44,03 og satte ny nasjonal rekord.
Momaea

Utseende

Middelsstore (ca. 10 millimeter), avlange, brunlige bladbiller. Fasettøynene er nokså store og utstående, pronotum avrundet firkantet, betydelig smalere enn dekkvingene. Disse er noe innsnevret i midten. Antennene er tynne og nesten så lange som kroppen.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.

Utbredelse

Slekten er utbredt i Sørøst-Asia (i alle fall Borneo) og med én art i Australia.
Den norske studentfilmfestivalen

Den norske studentfilmfestivalen er en norsk filmfestival som er forbeholdt studentfilm. Festivalen har tilholdssted i Lillehammer. Den ble første gang arrangert høsten 2011, og gikk da under navnet Studentfilmfestivalen. Den gang var det ikke åpen påmelding til festivalen, men den omfattet kun eksamensfilmer fra Den Norske Filmskolen og dokumentarlinjen ved Høgskolen i Lillehammer. Studentfilmfestivalen ble arrangert på nytt året etter, og ble da formelt stiftet under navnet Den norske Studentfilmfestivalen. Arrangementet ble også flyttet fra kunst- og kulturhuset Fabrikken til Kulturhuset Banken, hvor festivalen fremdeles holder til. Den fjerde utgaven av festivalen ble avholdt fra 25. til 27. mars 2015, og arrangert i samarbeid med Amandusfestivalen og Lillehammer Filmklubb.

Festivalens formål

Festivalen har som mål å være en rekrutterings- og inspirasjonsarena for unge film- og tv-studenter som ønsker å jobbe med film. Den Norske Studentfilmfestivalen ønsker å være et arrangement som inspirerer unge filmskapere til å trå inn i bransjen, et sted hvor de kan møtes for å utveksle tanker og ideer, se hverandres filmer og skape et nettverk.
Bare du som vet

Bare du som veit er et musikkalbum med Geir Rønning, utgitt i 2008.
Andreas Bech Jürgensen

Biografi

Jürgensen var sønn av Asmus Jürgens fra Flensborg og Anna Catharina Bech på Skei i Alstahaug. Han var gift med sitt søskenbarn Henriette Christiane Bech. Jürgensen var handelsmann i Mosjøen etter at han gjennom sin morsslekt arvet et gammelt handelshus der. Foruten handel drev Jürgensen blant annet med sølvgruver, sagbruk, båtbyggeri og fraktefart innenlands og utenlands. Han var eier av Sandnessjøen.
Jürgensen oppnådde en fremtredende stilling i byen, noe som i 1875 fikk ham valgt til byens første ordfører. Han var også varaordfører og medlem av bystyret. Jürgensen var en av grunnleggerne av Mosjøen Handelsstandsforening.
Jürgensen er stamfar til en av byens fremste familier, som i generasjoner er vært skipsmeklere.
Giovannino Guareschi

Bakgrunn

Giovannino Guareschi kom fra en familie av middelklassen. I 1926 gikk familien konkurs. Dermed kunne Giovannino ikke forsette sine studier ved universitetet i Parma, men måtte begynne å jobbe.

Journalist og forfatter

Han begynte å skrive for ei lokalavis, og i 1929 ble han redaktør for det satiriske magasinet Corriere Emiliano. Fra 1936 til 1943 var han sjefredaktør for et annet tidsskrift i samme sjanger, Bertoldo.
Andre verdenskrig
Under andre verdenskrig kritiserte han Mussolinis regjering. I 1943 ble han imidlertid innkalt til militærtjeneste, og han ble etter hvert offiser i artilleriet. Da Italia inngikk våpenhvile med de allierte, måtte han – sammen med andre italienske soldater – sitte i krigsfangenskap i Polen i tre år. Han skrev seinere om dette i Diario Clandestino (Hemmelig dagbok).

Etterkrigstiden

Etter krigen vendte Guareschi tilbake til Italia og grunnla det monarkistiske satiremagasinet Candido. Da Italia ble republikk, valgte han å støtte Democrazia Cristiana (kristendemokratene). Han kritiserte og spøkte med kommunistene, og er kjent for å framstille dem med et ekstra nesebor. I 1948 tapte kommunistene valget. Guareschi valgte da også å kritisere seierherrene i Democrazia Cristiana.
Det var fra 1948 at han begynte å skrive historier om sin fiktive skikkelse «Don Camillo». Denne katolske presten var imidlertid ikke uten levende modell. Den er basert på en italiensk katolsk prest, krigspartisan og fange i de tyske konsentrasjonsleirene Dachau og Mauthausen, Don Camillo Valota.
I 1954 ble Guareschi stilt for retten, anklaga for å ha publisert et falskt brev, som motstandsleder (og seinere statsminister) Alcide De Gasperi skulle ha skrevet under krigen – med oppfordring til de allierte om å bombe Roma for å demoralisere dem som samarbeidet med tyskerne. Guareschi ble dømt til tolv måneders fengsel, men sonet ikke hele straffen.
I 1957 gikk han av som redaktør av Candido på grunn av dårlig helse, men han fortsatte å skrive i bladet.
Han døde i 1968 av hjertesvikt.
Thorgal

Thorgal er en fransk-belgisk tegneserie, skrevet av Jean Van Hamme og tegnet av Grzegorz Rosinski.
Serien ble for første gang trykt i Tintin.
Den dukket første gang opp på norsk i to album trykt av Semic da under navnet «Torgeir».
I Norge blir Thorgal trykt i «Fantomet» som en biserie.
I 2002 kom det offisielle Thorgal-spillet ut.

Litt om Thorgal

Serien omhandler Thorgal Ægirsson som lever på vikingenes tid.
Han er gift med høvdingdatteren Aaricia og er far til tre barn; Jolan og Ylva som han har med Aaricia og Aniel som han har med Kriss fra Valnor.
Han er ikke av nordisk opprinnelse selv om han blir sett på som en viking.
Faren og moren var folk fra en annen planet eller muligens fremtiden.
Jolan og Ylva eier psykiske krefter som de har arvet fra Thorgal, Thorgal selv har ikke psykiske krefter. Jolan har muligheten til å få ting til å oppløse mens Ylva kan snakke med dyr.
Monroe kullkraftverk

Monroe kullkraftverk er et kullkraftverk i Monroe County, delstaten Michigan i det østlig-sentrale USA. Det har en installert produksjonskapasitet på 3 280 MW, fordelt på 4 omtrent like store blokker / turbiner. Operatør er Detroit Edison Co. Dette er delstatens største kraftverk målt etter effekt, og det tredje sterkeste kullkraftverket i USA.
Anlegget ble bygget ut i årene 1970–1974. Brenselkilden er bitumenøst kull. 
I 2006 hadde hele anlegget utslipp på 17,40193 millioner tonn CO2.
Shannon Larratt

Magasiner

Shannon skrev og opptrådte i mange magasiner og nyhetsaviser rund i hele verden, deriblant forsiden av den første utgaven av det britiske magasinet Bizarre. Han var også i de japanske magasinene BURST og BUBKA
Andre magasiner han var i er VideoText Journal, Wired, Tattoo Savage, The Gargoyle, The Picture, Piercing Bible, Stuff, Fetish, Friday, GQ, Details, DS, Fashion Theory, CyberZone, Biba, Unity, Tatowier, Nyan2club, Skin&Ink, NetGuide, the Net og Playgirl.

TV-show

Larratt deltok også i flere TV- og radioprogrammer, deriblant TLC, Discovery Channel og Richler Ink.

Filmer

Larratt hadde en rolle i filmen Clerks II av Kevin Smith. Der spilte han «Ear Guy» sammen med sin tidligere kone Rachel Larratt.

Privatliv

Larratt var canadisk statsborger og bodde i Toronto. Shannon Larratt og hans tidligere kone Rachel Larratt har datteren Nefarious Freedom Larratt.
NIS+

NIS+ er en tidligere katalogtjeneste som ble utviklet av Sun Microsystems for å erstatte Network Information Service (NIS). NIS+ eliminerte behovet for duplikasjon av konfigurasjonsdata over mange datamaskiner, slik som brukerkontoer, vertsnavn og adresser, printerinformasjon og Network File System disk mounts på individuelle systemer, og forenklet systemadministrasjonen ved å i stedet benytte et sentralt register på mestertjeneren. NIS+ klienter har blitt portert til flere andre Unix og Unix-liknende operativsystemer.
Forut for Solaris versjon 9 i 2002, kunngjorde Sun Microsystems at de kom til å fjerne NIS+ i en fremtidig versjon av Solaris. NIS+ var tilstede både i Solaris 9 og 10, men ble fjernet fra Solaris 11 til fordel for Lightweight Directory Access Protocol.
Bråttå bru

Bråttå bru er en bjelkebru på riksvei 70 i Sunndal kommune. Broen er 23 meter lang og åpnet i 1984.
Café de Paris

Café de Paris er en nattklubb i London i West End, ved Leicester Square på Coventry Street, Piccadilly.
Den åpnet i 1924 og hadde etterhvert opptredende som Dorothy Dandridge, Marlene Dietrich, Harry Gold, Harry Roy, Ken Snakehips Johnson og Maxine Cooper Gomberg. Louise Brooks skapte historie da hun arbeidet der i desember 1924, da hun introduserte dansen Charleston for London.
Meget av berømmelsen Café de Paris fikk, skyldes at Prinsen av Wales ble fast gjest der; han spiste ofte der med fremstående gjester fra det europeiske kontinent. Cole Porter var ofte der, likeså Aga Khan.
Under annen verdenskrig ble kafeen rammet av bomber den 8. mars 1941, rett etter at en forestilling var begynt  og minst 34 mennesker mistet livet og rundt 80 skadet To bomber falt ned en ventilasjonssjakt og dermed ned i dansehallen i kjelleren, og eksploderte foran scenen. Blant ofrene var den 26 år gamle orkesterlederen Ken 'Snakehips' Johnson, hans saksofonist Dave "Baba" Williams, og andre musikanter, ansatte og spisegjester. One survivor was cheered by the crowd outside, when, on being carried out on a stretcher, he shouted to them "At least I didn't have to pay for dinner".
Kafeen ble ikke gjenåpnet før i 1948 men reetablerte seg da som en av de ledende teaterklubber i London. Hit kom blant annet Frank Sinatra, Tony Hancock og Grace Kelly. På 1950-tallet opptrådte ofte Noël Coward med cabareter på Café de Paris og det gjorde også Marlene Dietrich.
MS «Sunnfjord»

MS «Sunnfjord» var et passasjerskip for Fylkesbaatane i Sogn og Fjordane, opprinnelig bygget som ubåtjeger PCE-832 for US Navy i 1943. I 1948 ble skipet innkjøpt av Fylkesbaatane og bygget om til bilførende passasjerskip. «Sunnfjord» gikk i lokalrute for rederiet frem til 1974.
Skipet var søsterskip til MS «Sognefjord», og kom inn i Royal Navy under låne- og leieavtalen som «HMS Kildwick». Ombyggingen til passasjerskip skjedde ved Haugesund Mekaniske Verksted, etter arkitekt David Sandveds tegninger. Ved overtakelsen i 1949 gikk «Sunnfjord» inn i ruten Bergen – Årdalstangen. Da MS «Sognefjord» ble satt i rute i 1950, ble hun overført til Nordfjordruten.
MS «Sunnfjord» hadde en del uhell. I 1974 fikk hun motorhavari og ble lagt i opplag i Florvåg på Askøy. Maskineriet ble brukt til reservedeler til MS «Sognefjord». I 1978 ble skipet solgt. Under slep til Oslo i 1983 tok hun inn vann, kantret og sank utenfor Jæren.
«Sunnfjord» var en av seks båter i denne klassen som ble ombygd til passasjerbåter for norske rederier etter krigen. De fem andre var HMS «Kilbirnie» (MS Haugesund 1943 - 1997), HMS «Kilbride» (MS «Jylland» 1943 – 1986), HMS «Kilchattan» (MS Stavanger 1943 – 1983), HMS «Kilchrenan» (MS «Sunnhordland» 1943 - ) og HMS «Kilham» (MS Sognefjord 1943 –).
Outlaws

Outlaws Motorcycle Club også under navnet American Outlaws Association (AOA), er en motorsykkelklubb først etablert i McCook, Illinois i 1935. Mottoet er: «God forgives, Outlaws don't» (Gud tilgir, Outlaws gjør det ikke). Støtteklubben er Black Pistons MC.
Klubben har omtrent 90 chapters (avdelinger) i USA, Canada, Australia, Asia, og Europa. Den første klubben utenfor USA som ble Outlaws var «The Satans Choice» i Canada, dette skjedde i 1977. I 1993 kom den første avdelingen i Europa, i Frankrike. Klubbens største rival er Hells Angels.
Klubben er en selverklært «1 %-klubb», en frase som ble introdusert da American Motorcyclist Association hevdet at 99 % av alle MC-førere er lovlydige etter opptøyer i Hollister i 1947. Amerikanske Federal Bureau of Investigation og canadiske Criminal Intelligence Service Canada anser klubben som en «Outlaw Motorcycle Gang» (kriminell motorsykkelklubb), noe også norske Kripos støtter. Klubben regnes i USA som en av «The Big Four» (de store fire) sammen med Pagans, Hells Angels, og Bandidos og har alle til felles at de er store nok til å bli dømt under Racketeer Influenced and Corrupt Organizations Act.
Thore «Henki» Holm Hansen var på 1990-tallet mye i medienes søkelys da han ble Europa-sjef for motorsykkelklubben.
30. juli

Navnedag

Aud, Audhild, Aurora.
Star Wars: The Clone Wars (film)

Handling

The Clone Wars' handling er i tid lagt mellom handlingen i filmen Star Wars Episode II: Klonene angriper og handlingen i Star Wars Episode III: Sithene tar hevn.
Jedi-ridderen Anakin Skywalker og Obi-Wan Kenobi fortsetter sin reise gjennom Star Wars-galaksen under Klonekrigen, og treffer kjente ansikter og skurker som Count Dooku, General Grievous og Asajj Ventress. Et nytt ansikt i filmen er Ahsoka Tano, Anakins unge kvinnelige lærling. Kjente rollefigurer fra de originale filmene er Anakin Skywalker, Obi-Wan Kenobi, Padmé Amidala, Yoda, Mace Windu, Palpatine, Count Dooku, Senator Bail Organa, Jabba the Hutt, General Grievous, Ki-Adi-Mundi, Kit Fisto, Plo Koon, C-3PO, R2-D2, R4-P17, Clone Troopers, Commander Cody,Captan Rex, Battle Droids, Droidekas, Vulture Droids, Super Battle Droids, med flere.
Rocksavage gasskraftverk

Rocksavage gasskraftverk er et varmekraftverk i Cheshire i England, Storbritannia. Det har en installert produksjonskapasitet på 740 MW, fordelt på en blokk med 2+1 gassturbiner.
Brenselkilden er naturgass. Anlegget ble utbygd omkring årene 1995–1998 av Alstom. Operatør er selskapet Intergen.
De totale CO2-utslippene i 2008 var ca. 1 975 373 tonn, omtrent som 2007-nivået og langt mer enn kvotemålet.
Grunnkretser i Lørenskog kommune

Grunnkretser i Lørenskog kommune er delområder og grunnkretser som seksjonerer Lørenskog kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Tobias Lewicki

Klubbkarriere

Lewicki signerte en toårig juniorkontrakt med Malmö FF i forkant av 2012-sesongen. Lewicki spilte første kamp i Allsvenskan mot Gefle IF 2. april 2012.
Den 29. august 2012 ble det kjent at Lewicki skulle forlate Malmö FF til fordel for Trelleborgs FF.
Lewicki ble januar 2013 klar for IF Limhamn Bunkeflo, før han året etter gikk til Lunds BK.

Landslagskarriere

Lewicki har spilt 14 kamper og scoret ett mål for Sverige U17, samt to landslagskamper for Sverige U19.

Privat

Tobias Lewicki er fetter av fotballspilleren Oscar Lewicki, som spiller for Malmö FF.
Olderfjorden (Porsanger)

Olderfjorden (nordsamisk: Leaibevuotna, finsk Leipovuono) er en fjordarm av Porsangerfjorden på sørsiden av Bringsneset i Porsanger kommune i Finnmark. Fjorden strekker seg 7,5 km vestover til bygden Olderfjord i enden av fjorden. Fjorden har innløp mellom Indre Bringsnes i nord og Langøya i sør. Olderfjord ligger i den sørlige delen av bunnen, mens Djupbukta og Risskjåbukta ligger lenger nord. Fra Risskjåbukta er det bare 800 meter over Nordeidet til enden av Smørfjorden som går på nordsiden av Bringsneset.
Fjorden er 72 meter på det dypeste, om lag midtfjords om lag halvveis inn i fjorden.
E6 går langs sørsiden av fjorden, mens E69 går nordover langs enden.
Rångedala

Rångedala er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 392 innbyggere.
Novelle

Novelle er en litterær sjanger. Sjangeren er kjennetegnet av å ha korte tekster med handling som oftest foregående innenfor et kort tidsrom, på begrenset plass og med få hovedpersoner og bipersoner.
22. serierunde i Tippeligaen 2015

22. serierunde i Tippeligaen 2015 ble innledet fredag 28. august 2015 klokken 19.00 med kampen mellom Aalesund og Vålerenga på Color Line Stadion.
Gaius Cassius Longinus

Gaius Cassius Longinus (født før 85 f.Kr., død oktober 42 f.Kr.) var en romersk senator og en av hovedmennene blant Liberatores, mennene som sto bak attentatet mot Julius Cæsar.
Lite er kjent om Cassius' tidlige liv. Han giftet seg med Junia Tertia, datteren til Servilla Caepionis og halvsøsteren til Marcus Junius Brutus. Han studerte filosofi på Rhodos under Arkelaos og snakket flytende gresk. Hans første trinn på cursus honorum var som kvestor under Marcus Licinius Crassus i 53 f.Kr., og det viste seg at han hadde et godt talent for det militære.
Elisabeth Grindheim

Elisabeth Grindheim er en tidligere norsk fotballspiller.
Hun er opprinnelig fra Haugesund og spilte i 1984 for Viking Fotballklubb i Stavanger. Hun spilte derefter for Idrettslaget Sandviken i Bergen der hun scoret meget; med 13 mål i 1987 er hun bare ett mål unna å være toppscorer for hele 1. divisjon fotball for kvinner 1987.  Før 1988-sesongen gikk hun til Sprint/Jeløy i Moss og scoret finalens eneste mål i det 84. minutt, da de vant NM i fotball for kvinner 1988.  I 1989 er hun med på Klepp Kvinner Elite og vinner NM i fotball for kvinner 1989 samt får bronse i 1. divisjon fotball for kvinner 1989.
Sorocha

Utseende

Middelsstore (16 - 19 millimeter), ovale, blanke skarabider.

Utbredelse

Slekten er utbredt i Andesfjellene.
Europakommisjonens president

Europakommisjonens president velges av Europaparlamentet etter forslag fra Det europeiske råd. Europakommisjonen er en av EUs institusjoner. Forslaget på president skal gis med kvalifisert flertall, samtidig som det «tas hensyn» til det sist avholdte valget til Europaparlamentet. Presidenten velges deretter av Europaparlamentet med krav om absolutt flertall.

Oppgaver

Presidenten leder Europakommisjonen. Han fastlegger i henhold til EU-traktaten artikkel 17, retningslinjene for kommisjonens utøvelse av sine verv (retningslinjekompetanse). Kandidaten klargjør de retningslinjene han vil følge, før valget av president. 
Presidenten bestemmer over kommisjonens organisasjon, og hvilken kompetanse de enkelte medlemmer av kommisjonen skal ha. Han kan endre kommissærenes arbeidsområder. Presidenten skal påvirke den politiske dagsorden til beste for det europeiske fellesskap.
Boksing under Asialekene 1994

Boksing under Asialekene 1994. Boksing var en av flere sporter under de tolvte Asialekene som ble arrangert i Hiroshima i Japan i perioden 2. til 16. september 1994. Det var ellevte gangen som boksing var på programmet under Asialekene. Det var tolv vektklasser og Filippinene ble beste nasjon med tre gullmedaljer foran Kasakhstan, Sør-Korea og Usbekistan alle med to gull.
Panagra

Pan American-Grace Airways, bedre kjent som Panagra, var et amerikansk flyselskap, etablert som et Fellesforetak mellom Pan American World Airways og Grace Shipping Company.

Historie

Panagra opererte flyvningen mellom United States og land i Sør-Amerika omkring Andesfjellene, så langt syd som Buenos Aires og Santiago de Chile. Selskapet ble grunnlagt i 1929, med base i Lima i Peru. Aksjekapitalen var likt fordelt mellom Pan Am og Grace & Co. Selskapet ble opprettet for å konkurrere med SCADTA, et tyskeiet selskap og hadde en halvveis monopolistisk stilling for flytrafikken på Sør-Amerika gjennom 1940- og 1950-tallet.
Mellom Pan Am og Panagra var det avtalt at Pan Am skulle operere flyvninger mellom US og østkysten av Sør-Amerika, mens Panagra skulle betjene byene på vestkysten (Colombia, Ecuador, Bolivia, Paraguay, Chile, Peru og Buenos Aires). Etter 36 år med et vellykket samarbeide besluttet likevel Pan Ams president i 1965, Juan Trippe, at det var på tide å avslutte og solgte sin 50% eierandel i Panagra til Braniff International Airways. Panagra sluttet seg sammen med Braniff International og tok Braniffs navn i mars 1967. Braniff opererte med hell alle Panagras ruter til Sør-Amerika med de nye DC-8 frem til 1982, da Braniff gikk konkurs. Rutene på Sør-Amerika ble kjøpt opp av Eastern Air Lines som fortsatte å operere med sine egne piloter, men beholt Panagras bakkepersonell og kabinpersonale. Da også Eastern måtte melde pass og gikk konkurs i tidlig på 1990-tallet ble rutene kjøpt opp og operert av American Airlines frem til i dag.
PANAGRA var flere ganger utpekt som det beste flyselskap i Sør-Amerika. Dets DC-8 (de første jet-flyene de opererte) hadde som et av få flyselskapet køyer på første klasse og dets First Class regnes som forløperen til det som i dag benevnes Premium First Class.